วันนี้ก็จัดไปกับ 2 เมนู ได้แก่ เฝอรวม กับ ยำหมูยอฮอยอัน ซึ่งเมนูประจำที่ทุกครั้งเรามาจะสั่งเป็น เฝอไก่ แต่วันนี้ลอง เฝอรวม บ้าง ต่างกันแค่ เฝอรวม จะมีส่วนผสมของเนื้อหลากหลายชนิด อันได้แก่ เนื้อ เนื้อไก่ กุ้ง หมูยอ ตัวน้ำซุปของที่นี้จะออกกลิ่นหอมอ่อนๆ และน้ำซุปจะหวานหน่อยๆ เสริฟ์คู่กับผักเคียง จำพวก ถั่วงอก ใบโหระพา พริกชี้ฟ้าเหลือง และมะนาว พร้อมพวงปรุงรสชาติ ส่วนรสชาติโดยรวมกลมกล่อมใช้ได้ สนนราคาชามนี้ที่ 120 บาท ส่วนยำหมูยอ ความรู้สึกด้านรสชาติค่อนข้างแตกต่างจากยำหมูยอที่เคยทานจากร้านอาหารเวียดนามอื่นๆ เพราะยำหมูยอเวียดนามฮอยอัน จะยำโดยใช้ส่วนผสมที่คล้ายกับซอสพริก ซึ่งรสชาติของตัวยำนี้ก็ให้ความรู้สึกเหมือนทานหมูยอกับซอสพริก และเสริ์ฟคู่กับผักเคียงเสมือนผักสีเขียวที่เสริ์ฟคู่กับแหนมเนือง ราคาจานนี้เราจำไม่ได้ว่า 100 หรือ 120 บาท จานนี้สำหรับเราเฉยๆ ไม่ได้รู้สึกพิเศษ